**Közlemény**

**egyes szociális szolgáltatások**

**2020. decemberi befogadható kapacitásairól**

Központi költségvetési támogatásban az a szociális, gyermekjóléti szolgáltatást biztosító fenntartó részesülhet, aki a szolgáltatói nyilvántartásba bejegyzésre került, és az általa nyújtott szolgáltatás a szociális, gyermekjóléti szolgáltatások területi lefedettséget figyelembe vevő finanszírozási rendszerbe befogadásra került.

Amennyiben a fenntartó által nyújtott szolgáltatás esetében a befogadás általános - a rendelkezésre álló kapacitástól független - feltételei nem állnak fenn, akkor a szociál- és nyugdíjpolitikáért felelős miniszter a befogadásról az általa meghatározott és közleményben közzétett kapacitások alapján dönt.

A fenntartó a közleményben foglalt feltételek figyelembevétele mellett kérelmet nyújthat be az általa nyújtani vagy bővíteni kívánt szolgáltatásra vonatkozóan.

A közleményben felsorolt szolgáltatások, illetve az azokhoz rendelt kapacitásokra érkező kérelmek - melyek a kiírás egyéb feltételeinek megfelelnek - érkezési sorrendben kerülnek elbírálásra, előzetes szakhatósági eljárás keretében.

**A 2020 decemberében befogadható kapacitások száma az alábbiak szerint alakul.**

**A kapacitásokra azon fenntartó nyújthat be kérelmet, amely a megjelölt település területén már bejegyzett, vagy létesítendő új engedélyese által kívánja nyújtani a szolgáltatást.**

1. **Pusztaottlaka település területe**

|  |  |
| --- | --- |
| Szolgáltatás | Befogadható ellátotti létszám |
| házi segítségnyújtás | **70** |
| étkeztetés | **70** |

1. **Nemescsó település területe**

|  |  |
| --- | --- |
| Szolgáltatás | Befogadható ellátotti létszám |
| házi segítségnyújtás | **63** |
| étkeztetés | **150** |

1. **Zsana település területe**

|  |  |
| --- | --- |
| Szolgáltatás | Befogadható férőhelyszám |
| idősek otthona | **40** |

1. **Zalalövő település területe**

|  |  |
| --- | --- |
| Szolgáltatás | Befogadható ellátotti létszám/férőhelyszám |
| házi segítségnyújtás | **310** |
| étkeztetés | **280** |
| időskorúak nappali ellátása | **30** |

1. **Berente település területe**

|  |  |
| --- | --- |
| Szolgáltatás | Befogadható ellátotti létszám |
| házi segítségnyújtás | **36** |
| étkeztetés | **42** |
| idősek otthona | **76** |

A kapacitás befogadására irányuló kérelmek kizárólag elektronikusan, az aláírt kérelmet szkennelve, Fülöp Attila szociális ügyekért felelős államtitkár részére címezve, a befogadas@emmi.gov.hu e-mail címre nyújthatók be.

A kérelemben fel kell tüntetni a fenntartó nevét, címét, az engedélyes nevét, címét, már működő engedélyes esetén az ágazati azonosítót, a szolgáltatás megnevezését, az igényelt kapacitások számát, a szolgáltatás ellátási területét, továbbá a kapcsolattartó telefonos elérhetőségét.

2020. december 14.